BEQUES SANTANDER ESTUDIS | PROGRÉS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/15603)
  + [Valencià](/va/acuerdo/15031)






Selector de idioma

Leer

* [Español](/es/acuerdo/15204)
* [Valencià](/va/acuerdo/15410)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BEQUES SANTANDER ESTUDIS | PROGRÉS[Butlletí Oficial Universitat d'Alacant](/ca/Publicacion)
===========================================================================================

Secretaria General

Butlletí Oficial Universitat d'Alacant





BEQUES SANTANDER ESTUDIS | PROGRÉS

Data d'aprovació
:   06/09/2021

Data de publicació
:   08/09/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/15242)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/15878)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/15805)
  + [Compartir acuerdo en 

    X](https://twitter.com/intent/tweet?via=UA_Universidad&text=BEQUES SANTANDER ESTUDIS | PROGRÉS&url=https://www.boua.ua.es/va/acuerdo/15951)

**Títol:** BEQUES SANTANDER ESTUDIS | PROGRÉS

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 6 de setembre de 2021

BEQUES SANTANDER ESTUDIS | PROGRÉS

CURS 2021-2022

Resolució Rectoral de 6 de setembre de 2021, per la qual s'estableixen les bases reguladores i es convoquen 6 beques del Programa "Beques Santander Progrés" per a estudiants de la Universitat d'Alacant que en el curs acadèmic 2021/2022 cursen ensenyaments oficials de Grau o Màster.

BASES DE LA CONVOCATÒRIA

En virtut del Programa "Beques Santander Progrés" es facilitarà i promourà que, fins a un màxim de 750 estudiants matriculats en les Universitats españoles i que tinguen conveni amb Banc Santander S.A., i/o estiguen adherides a la Crue Universitats Espanyoles reben una ajuda econòmica (d'ara en avant, "beca" o "ajuda econòmica") per a sufragar les despeses derivades dels seus estudis universitaris de grau i postgrau per al curs acadèmic 2021/2022.

Aquesta convocatòria es desenvolupa segons el que estableixen  les Bases del Programa: "Termes i Condicions Generals" del Programa "Beques Santander Estudis | Progrés".

1. Objetivo

L'objectiu del Programa és facilitar l'accés a l'educació superior a l'alumnat amb el millor expedient acadèmic a nivell nacional de qualsevol curs de Grau o Postgrau que hagueren rebut una beca del Ministeri d'Educació, i Formació Professional (en endavant "Beca MEFP") en el curs immediatament anterior al de la sol·licitud del Programa i/o que hagueren rebut per part d'una Comunitat Autònoma una beca/ajuda econòmica amb la mateixa finalitat que la Beca MEFP en el curs immediatament anterior a la sol·licitud del Programa.

En la Convocatòria 2021-2022, la Universitat d'Alacant (en endavant "UA") ha sigut definida com a partícip amb un número total de 6 beques, la dotació de les quals és de 1.000 € (mil euros) cadascuna, finançada pel Banc Santander.

2. Persones Beneficiàries

En la UA podran sol·licitar aquestes beques, l'estudiantat que curse ensenyaments que permeten obtenir títols oficials de Grau o Màster, en la Universitat d'Alacant i els seus centres adscrits, en el curs 2021-2022 i que reunisquen els requisits següents:

A. Que l'alumnat aquest matriculat en un títol de Grau o Màster de la Universitat d'Alacant en el curs acadèmic 2021/2022, d'almenys, el nombre de crèdits corresponent a un curs complet dels seus estudis.

B. Que l'alumnat designat dispose d'un dels millors expedients acadèmics del curs immediatament anterior a la convocatòria del Programa.

C. Que ell o l'estudiant haja rebut en el curs immediatament anterior al de la sol·licitud del Programa una "Beca MEFP", i/o que haguera rebut per part d'una Comunitat Autònoma una beca/ajuda econòmica amb la mateixa finalitat que la Beca MEFP.

En el cas de l'estudiantat de primer curs de grau es tindrà en compte si han rebut una beca socioeconòmica per a estudis de batxillerat.

D. L'estudiantat de 2n i posteriors cursos de Grau i als de 1r i posteriors cursos de Màster, serà requisit que s'hagen matriculat en el curs anterior de, almenys, el nombre de crèdits del curs complet dels seus estudis i haja superat la totalitat d'aquests.

3. Dotació i nombre de Beques convocades

La UA disposa de 6 beques que atorgarà per rigorós ordre de puntuació aplicant els criteris arreplegats en aquesta convocatòria.

L'import de la beca serà de 1.000,00 €.

4. Marc legal i pressupostari

La dotació econòmica està finançada pel Banc Santander. L'import de la beca, serà transferit pel Banc Santander a la UA per al pagament a l'alumnat beneficiari. Aquesta dotació de 6.000,00 euros serà consignada en l'aplicació orgànica 71122A1660 del Centre de Despesa del Servei d'Alumnat de la UA.

La subvenció assignada s'ajustarà al que estableix la Llei 38/2003, de 17 de novembre, general de subvencions,  les regulacions, requisits i termes establits per les normes de funcionament intern de la Universitat d'Alacant i allò que aquesta convocatòria estableix.

5. Incompatibilitat de les beques

La percepció de l'ajuda econòmica objecte del Programa serà compatible amb la d'un altre tipus d'ajudes de caràcter assistencial de naturalesa diferent de les ajudes que són objecte d'aquest Programa, qualsevol que siga el seu origen públic o privat, a les quals puga accedir  l'estudiant.

6. Termini i Procediment de sol·licitud

El termini de presentació de sol·licituds és des del 15 de setembre fins a l'1 de desembre de 2021.

La inscripció serà únicament telemàtica.

Per a formalitzar la sol·licitud d'aquestes ajudes serà condició ineludible realitzar un doble tràmit:

A.-Inscriure's en el programa a través de la pàgina web Portal de beques Santander <https://www.becas-santander.com>                      .

B.- Inscriure's en el formulari disponible en la pàgina web de la Unitat de Beques del Servei d'Alumnat <https://sa.ua.es/becas/>        .

La falta de qualsevol dels dos tràmits significarà no haver realitzat el tràmit de sol·licitud.

7. Criteris de Selecció

La selecció en la UA es realitzarà per rigorós ordre de puntuació.

Per a això, es tindrà en compte la nota mitjana de l'expedient obtinguda pels estudiants, en el curs acadèmic anterior o últim realitzat.

-Estudiants de 1r curs Grau: es prendrà la nota d'accés a la Universitat conforme a la fórmula 0,6 NMB + 0,4 EBAU.

-Estudiants de 1r curs Màster: es prendrà la nota mitjana dels estudis que els donen accés al màster.

-Estudiants de 2n i posteriors cursos Grau i Màster: es prendrà la nota mitjana obtinguda en el curs anterior.

-El còmput de la nota mitjana es realitzarà conforme al que s'estableix en els art. 22 i 30 de la Convocatòria de Beques del Ministeri d'Educació (2021-22), incloent les qualificacions corresponents a crèdits no superats.

-Per al càlcul de la nota mitjana final, a la qualificació del sol·licitant, en el cas dels estudiants matriculats en 2n i posteriors cursos de Grau i als de 1r i posteriors cursos de Màster, se li aplicarà un coeficient corrector de 1,17 per a les notes procedents d'estudis de l'àrea d'arquitectura i enginyeria, de 1,11 per a les procedents d'estudis de l'àrea de ciències i de 1,05 per als procedents de l'àrea de ciències de la salut.

- En cas d'igual nota mitjana final, es procedirà de la següent manera:

1. Tindrà prioritat qui no haja obtingut aquesta beca en cursos anteriors.

2. En cas que continue havent-hi empat, es calcularà la nota mitjana amb 3 dígits.

3.  En cas que continue havent-hi empat, tindrà prioritat qui tinga major nombre de crèdits superats en la titulació.

4.  En cas de persistir l'empat s'adjudicarà per sorteig.

8. Comissió de Selecció de les persones beneficiàries

Per a l'estudi de les sol·licituds presentades i selecció de les mateixes es constituirà una Comissió de Selecció amb la composició que a continuació s'assenyala:

Presidenta: Vicerectora d'Estudiants i Ocupabilitat o persona en qui delegue

Vocals:

- Director del Secretariat de Suport a Estudiants i Ocupabilitat.

- La Directora del Secretariat d'Accés i Orientació Universitària.

- La Directora del Servei d'Alumnat

- La Subdirectora de Beques i Títols que actuarà com a Secretaria de la comissió.

9. Proposta de concessió i denegació de beques

9.1 La Comissió de Selecció valorarà les sol·licituds de les beques segons els criteris establits en aquesta convocatòria. A aquest efecte, la comissió podrà requerir els documents que considere necessaris, si escau, per a la resolució de sol·licituds de beques.

9.2 Una vegada valorades les sol·licituds per part de la Comissió de Selecció de Becaris s'elevarà a l'òrgan competent la proposta de resolució provisional de concessió i denegació de beques, que es farà pública en la pàgina web <https://sa.ua.es/becas/>

D'acord amb el que s'estableix en l'article 45 de la Llei 39/2015, d'1 d'octubre, aquesta publicació substituirà la notificació les persones interessades interessats i tindrà els mateixos efectes.

9.3 Es concedirà un termini de tres dies,  comptador des de l'endemà de la publicació en la pàgina web, perquè les persones interessats al·leguen i presenten els documents i justificants que estimen pertinents.

9.4 La Comissió de Selecció estudiarà les al·legacions presentades i formularà proposta de resolució que serà elevada a la Rectora de la Universitat d'Alacant per a la seua resolució definitiva.

10. Resolució de les Beques i acceptació d'aquestes

La Rectora de la Universitat d'Alacant acordarà la resolució definitiva de la convocatòria i es publicarà en la pàgina web <https://sa.ua.es/becas/>

D'acord amb el que s'estableix en l'article 45 de la Llei 39/2015, d'1 d'octubre, aquesta publicació substituirà la notificació als interessats i tindrà els mateixos efectes.

Juntament amb la relació dels qui han obtingut beca es publicarà una llista d'espera formada per l'alumnat que, complint els requisits de la convocatòria, no haja obtingut beca.

L'alumnat seleccionat haurà de confirmar l'acceptació de la beca en la pàgina web de Beques Santander: [www.becas-santander.com](http://www.becas-santander.com) .

En cas de no complir amb aquest tràmit, s'entendrà que renúncia a la beca concedida i donarà lloc al corresponent moviment en la llista d'espera.

11. Obligacions de l'estudiant seleccionat

Els beneficiaris de beca queden obligats a destinar el seu import a la finalitat per a la qual s'ha concedit. Es considerarà que no han destinat la beca a la finalitat per a la qual s'ha concedit, els qui hagen incorregut en alguna o algunes de les següents situacions:

- Haver anul·lat la matrícula; en aquest cas han de comunicar-lo a la Unitat de Beca, a través d'Instància Genèrica d'UA-Cloud.

- No haver superat el 50 per cent dels crèdits matriculats, en convocatòria ordinària i extraordinària. En el supòsit d'ensenyaments de les branques de Ciències i d'Ensenyaments Tècnics, el percentatge mínim a superar serà del 40 per cent. Per a el càlcul d'aquest percentatge s'exclouran els crèdits convalidats, reconeguts o adaptats.

En qualsevol dels casos anteriors el beneficiari haurà de retornar els diners del Programa a la Universitat d'Alacant, a través dels mitjans establits.

12. Justificació de persones beneficiàries

La justificació de l'ajuda es realitzarà una vegada finalitze el curs.

Amb data 15 d'octubre de 2022 es revisarà l'expedient acadèmic de les persones beneficiàries i es comprovarà que s'ha destinat la beca a la finalitat per a la qual s'ha concedit.

13. Aplicació de la Llei General de Subvencions.

Als efectes establits en la present convocatòria, serà aplicable el que estableix la Llei general de subvencions i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.

14. Publicacions

Atès el principi de transparència recollit en la Llei 40/2015, d'1 d'octubre, de règim Jurídic del Sector Públic, i allò que estableix l'article 45.1 de la Llei 39/2015, d'1 d'octubre del procediment administratiu comú de les administracions públiques, les publicacions es realitzaren en l'adreça de la pàgina web <https://sa.ua.es/becas/>

En aquesta mateixa direcció es troba la resta d'informació general referent a la convocatòria, i l'accés a tota la normativa i legislació esmentada en aquesta convocatòria.

15. Protecció de dades

De conformitat amb el que extableix la legislació vigent en matèria de protecció de dades, es comunica que la Universitat d'Alacant tractarà les dades aportades en aquesta convocatòria, com també les contingudes en la documentació que l'acompanye, amb la finalitat de gestionar la participació en la convocatoria com a aspirant a la beca.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació.

En el marc dels tractaments esmentats, les seues dades podran ser facilitats, a òrgans de la Universitat , a la comissió de selecció i al Banc Santader S.A., amb la finalitat de poder tramitar i resoldre aquesta convocatòria, en butlletins oficials i altres publicacions exigides legalment. Així mateix, es comunicaran les resolucions corresponents en la pàgina web indicada en la convocatòria.

No es realitzaran un altre tipus de cessions llevat que poguera existir obligació legal per a això.

La persona sol·licitant podrà exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència en el Registre General de la Universitat d'Alacant, o bé a través de la seu electrònica (<https://seuelectronica.ua.es>).

Es pot consultar la informació addicional i detallada sobre protecció de dades, els  drets i la Política de Privacitat de la Universitat d'Alacant en el enllaç següent: <https://seuelectronica.ua.es/es/privacidad.html>.

16. Recursos

Contra la convocatòria i quants actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptadors a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, el 6.4 de la Llei orgànica 6/2001, de 21 de desembre, d'Universitats i el 46 de la Llei 29/1998, de 13 de juliol, reguladora de la Jurisdicció contenciós administrativa, i potestativament podran interposar recurs de reposició en el termini d'un mes comptador a partir de l'endemà al de la publicació de la present, davant la rectora, de conformitat amb el que estableixen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de Selecció de Becaris podrà interposar-se un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

A Alacant, a 6 de setembre de 2021

La rectora

P.D. de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03065 Sant Vicent del Raspeig - Alacant  
 Tel. 80 555 7734 - Fax 22 502 5367](https://www.google.es/maps/@68.309950,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12209&trk=tyah&trkInfo=tarId%4Z8313554893593%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)